Odense Adresse-Contoirs Efterretninger, 1847-01-15
J Flyveposten skrives fra Kjøbenhavn: "Der gives et Folkefærd i vor By, der har faaet Navn af "Løver", fordi de ved en mat og halv Efterligning af Paris's unge Mænd af Bon-ton troe sig berettigede til at antage og bære dette Navn. Vi have sagt en mat og halv Efterligning, fordi vi kalde enhver saadan, der kun formaaer at opfatte og gjengive de slette, men ikke de gode Sider hos Gjenstanden for samme, ikke alene mat og halv, men tillige dum og jammerlig. Betragter Man Kjøbenhavns "Løver, da vil Man med os visselig inddrømme dette, og Man vil see, at disse friserede, oppyntede Straajunkere, trods deres smagfulde Garderobe og duunbløde Overskjæg, kun er hvad Tydskerne saa træffende kalde, halv Thier, halv Bengel", ja, at de endog have meer af den førstes end af den sidstes Natur og Tilbøieligheder. Man vil see, at de prægtigt have forstaaet at opfatte Uforskammenheden, der, vi kunne ikke negte det, ogsaa er et eiendommeligt Træk hos Pariser-Løverne, uden at have tilegnet sig den elskværdige Ridderlighed mod det smukke Kjøn, hvorved disse sidste udmærke sig. Man vil see, at de ved Skrædderens uundværlige Bistand have aflokket disse, Snittet, men derimod forgiæves anstrengt sig for at efterligne den Holdning og de Manerer, der hos de Franske ere let og gratieuse, hos vore Løver derimod i Reglen plumpe, leitede og tølperagtige. Men, som sagt, Kjøbenhavns "Løvennger" excellere kun i Alt, hvad der er stridende mod Anstændighed og god Tone, de sætte en Ære i at byde deres Uforskammenhed til Torv, hvor og naar de have Leilighed dertil, og vi undre os i Sandhed over, at vort virksomme Politi ikke for lang Tid siden har søgt at faae de meest vilde og afskyelige af dem i Buur; thi vi kunde jo ellers snart befrygte, at vor gode gamle Stad bliver til et eneste, stort Menageri. Det er jo næsten umuligt længer for en anstændig ung Pige at gaae alene paa Gaden, ikke engang midt om Dagen, uden at hun har en tre a fire af disse bestøvlede og besporede Bengler efter sig, der ikke indskrænke sig til at beskue hende paa den meest impertinente Maade, men indog vove at tiltale hende i et frækt og for alt Galanteri blottet Sprog og overøse hende med Komplimenter, der ere saa flaue og platte, at neppe noget offentligt Fruentimmer vilde tage dem for gode Vare. Den saaledes antastede Pige, som ikke kjender Angribe rens Navn og følgelig ikke kan opfordre sine Forældre eller Paarørende til at kræve Regnskab af ham for hans lumpne Opførsel, kan derfor kun i slige Tilfælde forsvare sig ved at vise Angriberen Foragt; men selv denne ere Løverne" saa vante til, at den kun opægger dem til dristigere Forsøg, der, takket være enkelte Kjøbenhavnerinders Mod! dog undertiden lønnes med et eftertrykkeligt Øresigen. Men en saadan Forfølgelse kan, uagtet den unge Pige har Mod og Aandsnærværelse nok til at tugte Forfølgeren, ikke destomindre være af uberegnelig Skade for den Forfulgte; thi ved saaledes at ile hen af Gaden med et "Træk af Støvere efter sig, paadrager hun sig de Forbigaaendes Opmærksomhed og Mistanke, og hendes eget Kjøn - fornemlig de Ældre, der ikke længer ere udsatte for den Fare, at vække en Løves Rovlyst - ere da gjerne de, der lettest komme paa den Tanke, at hendes egen tvetydige Opførsel maaskee har foranlediget denne Parforcejagt, og hendes Rygte lider følgelig i samme Grad som hendes Følelse saares. Det vilde derfor være ganske passende, om det høivise Politi betænkte disse, Løver, med et Polititegn, hvilket de, ligesom Hundene, burde bære om Halsen, forsynet med Navn og Bopæl, det vilde være den ene hensigtsmæssige Maade, hvorved de forfulgte unge Damer dog bleve satte istand til, ved deres Paarørendes Hjælp, at fordre Satisfaction af Fornærmeren. Blev det først publiceret, at Enhver, der vovede at agere Løve paa Gaderne, skulde bære et Polititegn om Halsen, da vilde de fleste af vore unge Herrer i Fremtiden vogte sig for at insultere de forbigaaende Damer; thi vi have dog endnu for god Tro om deres Løvenatur til at vi skulde antage, at de vilde lade sig sætte i Klasse med Hundene."